Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
11 Ponya chingwa chako pa maji,+ pakuti uzamuchisangaso para pajumpha mazuŵa ghanandi.+
2 Gaŵirako ŵanthu 7 panji 8,+ pakuti ukumanya yayi suzgo iyo yiŵenge pa charu chapasi.
3 Para mabingu ghazura maji, ghakupungulira vula pa charu chapasi. Usange khuni lawa kumwera panji kumpoto, apo khuni lawira ndipo liŵenge.
4 Uyo wakulaŵilira mphepo waseŵenge yayi mbuto, ndipo uyo wakulaŵiska pa mabingu wavunenge kanthu chara.+
5 Nga umo ukumanyira yayi umo mzimu ukugwilira ntchito mu viwangwa vya mwana mukati mwa mwanakazi wanthumbo,+ ntheuraso ukumanya yayi mulimo wa Chiuta waunenesko, uyo wakuchita vinthu vyose.+
6 Seŵa mbuto yako mulenji, ndipo ungapumuzganga chara woko lako m’paka mise,+ pakuti ukumanya yayi iyo yichitenge makora, kwali ni iyi panji iyo, panyake zose ziŵiri zichitenge makora.
7 Ungweru nguwemi, ndipo ntchiwemi kuti maso ghawone dazi.
8 Pakuti usange munthu wangakhala na umoyo vyaka vinandi, mulekani wasangwe navyo vyose.+ Kweni wakumbukenge kuti mazuŵa ghachisi ghangaŵa ghanandi. Vyose ivyo viŵengeko ni vyawaka pera.+
9 Sekelera, iwe muwukirano, apo uchali muchoko, ndipo mtima wako ukondwe mu mazuŵa gha uwukirano wako. Londezga nthowa za mtima wako, luta uko maso ghako ghakukutolera. Kweni manya kuti Chiuta waunenesko wazamukweruzga pa vinthu vyose ivi.+
10 Ntheura, uskako suzgo ku mtima wako, ndipo sezgera kutali na thupi lako vinthu vyakupweteka, pakuti uwukirano na unyamata ni vyawaka.+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Mupharazgi 11
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lua_Latn tum_Latn eng_Latn